הקעקועים הסגירו את המאפיונר היפני
שיגהארו שיראיי בן ה-74 נאשם ברצח חבר ארגון פשע יריב ב-2003 ומאז נמלט מהרשויות היפניות. אלא שתמונות שלו משחק דמקה בתאילנד הופצו ברשת והובילו למעצרו לאחר שכמה אנשים זיהו אותו לפי הקעקועים שעל גופו
סוכנויות הידיעותפורסם: 11.01.18 , 15:47
משטרת תאילנד עצרה חבר בארגון הפשיעה היפני, יאקוזה, לאחר שתמונות גופו המקועקע הופצו ברשת. רשת BBC הבריטית דיווחה שהעצור הוא בוס ביאקוזה.
המשטרה מסרה ששיגהארו שיראיי בן ה-74 נעצר אתמול (יום ד') במחוז צפונית לבנגקוק שבו התגורר בעשר השנים האחרונות. סיראיי נאשם ביפן ברצח של חבר כנופיה יריבה ב-2003.
נעצר בתאילנד יוסגר ליפן בגין רצח חבר כנופיה יריבה. שיראיי וגופו המקועקע(צילום: EPA)
המעצר של בוס היאקוזה התאפשר לאחר ששנה שעברה התפרסמו בפייסבוק תמונות שלו יושב סביב שולחן דמקה. האיש שצילם את התמונות היה אזרח תאי שהתרשם מהקעקועים הרבים שעל גופו של היפני. התמונה שפורסמה ברשת שותפה יותר ממאה אלף פעמים וכמה מהגולשים זיהו את המצולם כלא אחר מאשר ראש ארגון הפשיעה היפני.
התחתן בתאילנד עם אישה מקומית
משטרת תאילנד מסרה שעמיתיו של שיראיי ביקרו אותו בין פעמיים לשלוש פעמים בשנה ובכל ביקור הביאו עמם עשרת אלפים באט תאי (312 דולר) במזומן. המבוקש היפני התחתן עם אישה מקומית ושמר על פרופיל נמוך במהלך העשור האחרון.
אחת התמונות שפורסמו ברשת והביאו ללכידתו של המבוקש היפני
לפי משטרת תאילנד, שיראיי הוא חבר ביאמאגוצ'י-גומי, ארגון ששייך ליאקוזה היפנית. הוא נאשם ביחד עם שבעה אנשים נוספים ברצח של קאשיהיקו אוטובה, שהיה סגן ראש ארגון הפשע היריב קאמייה. בהודעת המשטרה נמסר גם ששיראיי יואשם בכניסה בלתי חוקית לתאילד עוד לפני שיוסגר לרשויות היפניות.
המבוקש היפני הודה בחקירתו במשטרת תאילנד שהוא חבר היאקוזה, אולם לא הודה בביצוע הרצח שיוחס לו לפני 15 שנה.
באחת התמונות שפורסמו ברשת רואים שלמבוקש ביפני חסר חלק בזרת שלו. אחד המנהגים הידועים של היאקוזה הוא קטיעת זרת כאות חרטה או התנצלות לאחר ביצוע עבירה או טעות. את קצה הזרת צריך חבר הארגון להגיש לבוס שלו.
כל התגובות לכתבה "הקעקועים הסגירו את המאפיונר היפני"
איש ארגון הפשיעה שנעצר